# Ace Frehley

### Wikipedia

Hahmotelma "Space Acen" meikkikuviosta.

Paul Daniel Frehley (s. 27. huhtikuuta 1951), taiteilijanimeltään Ace Frehley, oli KISS-yhtyeen ensimmäinen soolokitaristi. Acen vanhempien nimet olivat Carl ja Eshter Frehley. Hän on kolmelapsisen perheen kuopus, hänellä on sisko Nancy ja veli Charles. Ace syntyi ja varttui New Yorkin Bronxissa. Hänellä oli todella musikaalinen perhe. Ace oli pienenä koulun kuorossakin.

## [muokkaa] Nuoruusvuodet

Ensimmäisen kitaransa Ace sai joululahjaksi vuonna 1964. Kun hänen bändinsä, Cathedral alkoi soittamaan keikkoja, Ace jätti high schoolin kesken. Hän toimi myös monissa töissä esim. postimiehenä. 70-luvun alkuvuodet Ace vietti soittamassa monissa eri bändeissä. Vuoden 1973 tammikuussa hän löysi Village Voice-lehdestä ilmoituksen: "Etsitään soolokitaristia". Hän kävi koesoitoissa ja noin kolmen viikon kuluttua hänet valittiin toiseksi kitaristiksi vielä nimettömään yhtyeeseen, josta hieman myöhemmin tuli KISS. Ace suunnitteli myös KISSin "kaksisalama"-logon, jota bändi käyttää yhä. Logosta on syntynyt kohua, sillä salaman muotoisia S-kirjaimia on väitetty Natsien SS-riimuiksi. KISSin alettua käyttämään meikkejä, Acellä oli aluksi molempien silmien ympärillä hopeiset tähdet. Acen hahmon nimeksi tuli "Space Ace" ("Avaruusässä" tai "Avaruusmies"). Täyshopeinen silmänympärysmeikki ei kuitenkaan sopinut Acelle, koska hän oli allerginen. Niinpä luomet olivat alussa mustat ja loppuajan siniset. (Oikealla kuva meikistä).

## [muokkaa] Musiikkiura

KISS

Kun KISS kulutti alkuaikansa soittamalla puolityhjille klubeille, Ace hankki työn taksikuskina. Syyskuussa v. 1973 KISS teki sopimuksen heidän uuden managerinsa Bill Aucoinin kanssa; he saivat jokainen 75 dollaria viikossa. Tämän jälkeen Ace jätti taksikuskin työt. KISS julkaisi debyyttialbuminsa, KISSin v. 1974, johon Ace sävelsi ja sanoitti heidän yhden kappaleen, "Cold Ginin". Hän ei sitä kuitenkaan itse laulanut sitä. Seuraavina vuosina Ace kirjoitti osan heidän biiseistään, mutta ei laulanut yhtään. Ensimmäinen Acen säveltämä ja laulama kappale oli "Shock Me" (Ace sai inspiraation tähän biisiin saadessaan sähköiskun keikalla Lakelandissa, Floridassa, Rock And Roll Over-kiertueella).

Vuonna 1978 Ace ja muut kolme bändin jäsentä julkaisivat sooloalbuminsa. Näistä neljästä levystä Acen menestyi parhaiten ja levyn single (Russ Ballardin säveltämä "New York Groove") nousi Yhdysvalloissa Top 20-listalle. Seuraavina vuosina ilmestyneissä albumeissa (Dynasty ja Unmasked) oli molemmilla kolme Acen kirjoittamaa kappaletta. Bändin jäsenten välit alkoivat kiristyä ja lopulta vuonna 1980 rumpali Peter Criss sai luvan lähteä. Hänen paikalleen valittiin Paul Caravello, eli Eric Carr. Vuonna 1981 he äänittivät Music from The Elderin, joka oli kaupallisesti täysi floppi. Seuraavana vuonna 1982 KISS julkaisi Creatures of the Night-levyn jonka kannessa oli vielä Frehleyn kuva, mutta hän ei itse soittanut levyllä ollenkaan. I Love It Loud-videon kuvausten ja lyhyen euroopan promootiokiertueen jälken Frehley jättäytyi bändin toiminnasta kokonaan pois. Lopulta vuonna 1983 Ace erosi virallisesti bändistä ja hänen tilalle valittiin Vinnie Vincent, joka oli soittanut jo Creatures of the Night-levyllä ja sitä seuranneella kiertueella.

## [muokkaa] Sooloura

Ace jäi KISSin jälkeen soolouralle ja perusti Frehley's Comet -nimisen yhtyeen, joka teki kolme studiolevyä 80-luvulla. Lisäksi Ace Frehley julkaisi toisen varsinaisen soololevynsä vuonna 1989. Ace ei soolourallaan, hänen ensimmäisen soololevyn menestyksestäkään huolimatta, menestynyt hyvin.

- Frehley's Comet (1987)
- Live +1 (1988)
- Second Sighting (1988)

## [muokkaa] Acen omalla nimellä julkaisemat levyt

- Trouble Walkin' (1989)
- 12 Picks (1997)
- Loaded Deck (1998)
- Greatest Hits Live (2006)

## [muokkaa] Reunion

Vuonna 1996 alkuperäiskokoonpano kasattiin takaisin yhteen. Vuonna 2002 Ace jätti yhtyeen Farewell Tourin (jäähyväiskiertueeen) jälkeen. Hänen tilalleen valittiin Tommy Thayer, jonka lavahahmona on Acen käyttämä "Spaceman" . Ace on myös näytellyt elokuvassa Remedy (2005), ja on kiinnostunut elokuvamaailmasta.

Ace on itseoppinut kitaristi eikä ole käynyt soittotunneilla. Ace on myös keksinyt savuavan kitaran, efektin, jossa kitaran sisälle asetetut savupommit alkavat savuta samalla kun mikrofoneissa palavat valot. Reunion-kiertueella ja sitä seuranneilla kiertueilla Ace ampui lavalla kitarastaan raketteja valorakenteisiin.

## [muokkaa] Triviaa

- Ace oli myös todella lahjakas piirtämään. Hänen kuvaamataidon opettajansakin oli sanonut, että hänestä tulisi vielä jotain, mutta Ace halusi olla enemmän kitaristi, eikä "roiskia lakanoita" hänen omien sanojensa mukaan.
- Acen taiteilijanimi tuli siitä, kun hän oli nuorena tosi "ässä" (eli Ace) järjestämään kavereilleen deittejä. Nimi jäi sitten nuoruudesta asti hänen käyttöönsä.

## [muokkaa] Katso myös

- KISS
- Frehley's Comet

## [muokkaa] Aiheesta muualla

- Virallinen Kiss-sivusto
- Epäviralliset sivut Acesta.
- Fanin ylläpitämät sivut.
- epävirallinen Kiss-sivusto

Haettu osoitteesta http://fi.wikipedia.org../../../a/c/e/Ace_Frehley_224a.html

Luokat: KISS | Yhdysvaltalaiset muusikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- Nederlands
- Norsk (bokmål)
- Português
- Svenska